b"\n_START_ARTICLE_\nAtlit\n_START_SECTION_\nHist\xc3\xb2ria\n_START_PARAGRAPH_\nSe sap que ja als inicis de l'edat del Bronze hi havia a la zona un poblet pescador, que desaparegu\xc3\xa9 al per\xc3\xadode hel\xc2\xb7len\xc3\xadstic._NEWLINE_Al poble encara hi ha les ru\xc3\xafnes del Castrum Peregrinorum, un castell templer constru\xc3\xaft el 1217 per a protegir els pelegrins cristians durant l'\xc3\xa8poca de les Croades. Fou una de les fortaleses m\xc3\xa9s importants de les Croades i, de fet, fou l'\xc3\xbaltima en caure als atacs de B\xc3\xa0ybars I. En destaquen la torrassa, la torre i l'esgl\xc3\xa9sia templera._NEWLINE_A l'\xc3\xa8poca de les croades es deia Castellum Peregrinorum i fou ocupada per Salad\xc3\xad el 1187, per\xc3\xb2 el 1218, altre cop en mans dels croats fou reconstru\xc3\xafda i va ser una fortalesa destacada dels templers, que junt amb Districtum-D\xc3\xa9troit (\xc3\xa0rab Kirbet Dustre) defensava els congost del Carmel per la part sud. El 1291 fou ocupada pel sult\xc3\xa0 mameluc al-Ashraf Khalil, que va destruir la fortalesa. Al segle XIV era una wilaya de la mamlaka de Safed, la m\xc3\xa9s al sud de Palestina. Va entrar en decad\xc3\xa8ncia sota els otomans i el 1880 nom\xc3\xa9s tenia 200 habitants. El 1903 s'hi van establir alguns jueus que van formar un llogaret prop del poblat \xc3\xa0rab. El 1938 hi havia 508 \xc3\xa0rabs i 224 jueus. El 1945 ja nom\xc3\xa9s restaven 150 \xc3\xa0rabs dels quals 60 eren \xc3\xa0rabs cristians, enfront de 2000 jueus._NEWLINE_Durant l'\xc3\xa8poca del Mandat brit\xc3\xa0nic de Palestina, les autoritats brit\xc3\xa0niques van instal\xc2\xb7lar-hi un camp de detinguts per allotjar els immigrants il\xc2\xb7legals jueus que arribaven a Palestina durant els anys trenta i quaranta."